Οθόνη 5: Η σημασία του νερού για τη ζωή στον πλανήτη |
| Διδακτικοί στόχοι: Οι μαθητές: να συζητήσουν τη σημασία του νερού για τη ζωή στον πλανήτη να συζητήσουν για τις συνέπειες της έλλειψης νερού στη ζωή των φυτών, των ζώων και του ανθρώπου να πραγματευθούν τον όρο «ασφαλές» νερό να διατυπώσουν και να καταγράψουν προτάσεις που αναδεικνύουν το σημαντικό ρόλο του νερού για τη ζωή στον πλανήτη. να εξοικειωθούν με τη χρήση κειμενογράφου και την αποθήκευση αρχείων. Το νερό είναι ένα στοιχείο απολύτως απαραίτητο για κάθε ζωντανό οργανισμό. Δεν υπάρχουν ζωντανοί οργανισμοί που να μπορούν να ζήσουν χωρίς νερό. Χωρίς το νερό η ζωή στον πλανήτη δεν θα υπήρχε όπως τη γνωρίζουμε. Στη δραστηριότητα 9 οι Μ μελετούν ατομικά το κείμενο που έχουν στη διάθεσή τους και που αναφέρεται στο ρόλο του νερού για τη ζωή στον πλανήτη. Στη συνέχεια πραγματοποιείται με την καθοδήγηση του Δ συζήτηση στην τάξη για τις συνέπειες της έλλειψης νερού στη ζωή των φυτών, των ζώων και του ανθρώπου και διευκρινίζουν τον όρο «ασφαλές» νερό. Τέλος οι μαθητικές ομάδες καταγράφουν στο φύλλο εργασίας ή σε ΕΠΕΞΕΡΓΑΣΤΗ ΚΕΙΜΕΝΟΥ προτάσεις που δείχνουν το σημαντικό ρόλο του νερού για τη ζωή στον πλανήτη. |