Στα τελευταία 40 χρόνια η μειωμένη ροή των δύο μεγάλων ποταμών που την τροφοδοτούν, μείωσε σε λιγότερο από το μισό την έκτασή της. Μια από τις συνέπειες ήταν να χάσουν τη δουλειά τους 40.000 άνθρωποι που ασχολούνταν με την αλιεία. Οι βάρκες, που κάποτε έδιναν ζωή στη λίμνη, πλέουν πάνω σε μια "θάλασσα" άμμου, αντί σε νερό. Βέβαια έχει χαθεί και ένα πολύ μεγάλο μέρος οργανισμών (φυτών και ζώων) που αποτελούσαν στοιχεία του οικοσυστήματος της λίμνης.