Οθόνη 1: Θα εξαφανιστεί για πάντα η λίμνη Αράλη; |
| Υποενότητα 4: H λίμνη Αράλη σε κίνδυνο Στην υποενότητα αυτή οι μαθητές με τη μεθοδολογία της μελέτης περίπτωσης πραγματεύονται το χαρακτηριστικό παράδειγμα της λίμνης Αράλη που οι ανθρώπινες παρεμβάσεις την οδήγησαν σε εντυπωσιακή συρρίκνωση και τους κατοίκους γύρω από αυτήν σε δυστυχία και οικονομικό μαρασμό. Τα τελευταία χρόνια γίνεται μια προσπάθεια επίλυσης των χρόνιων περιβαλλοντικών προβλημάτων που σχετίζονται με τη λίμνη με ορατά αποτελέσματα. Η μελέτη περίπτωσης της Λίμνης Αράλη μας δείχνει ότι μπορούμε παίρνοντας αποφάσεις που έχουν ως πρωταρχικό μέλημα την αειφορία, σταδιακά να επαναφέρουμε συστήματα που οι άνθρωποι έχουν πλήξει ανεπανόρθωτα με τις δράσεις τους, σε μια επιθυμητή οικολογική ισορροπία. Οθόνη 1: Θα εξαφανιστεί για πάντα η λίμνη Αράλη; Διδακτικοί στόχοι: Οι μαθητές: να μελετήσουν και να συζητήσουν το περιβαλλοντικό πρόβλημα της λίμνης Αράλη και των επιπτώσεων του να διαπιστώσουν τις δραματικές συνέπειες κάποιων μη ορθολογικών ανθρωπίνων δράσεων για την αιεφορία των οικοσυστημάτων του πλανήτη να συζητήσουν για τις λύσεις που δόθηκαν στο πρόβλημα αυτό να εξοικειωθούν στη χρήση του λογιστικού φύλλου. Οι μαθητές πλοηγούνται στα κείμενα, ενεργοποιώντας κατάλληλα σημεία που υπάρχουν στο χάρτη, για να μελετήσουν και να συζητήσουν το σημαντικό περιβαλλοντικό πρόβλημα που αντιμετωπίζει από τη δεκαετία του 1960 η λίμνη Αράλη. Αρχικά οι Μ εντοπίζουν τη λίμνη στον παγκόσμιο χάρτη της τάξης. Αν υπάρχει η δυνατότητα αυτό προτείνεται να γίνει και μέσω ενός δυναμικού αλληλεπιδραστικού χάρτη που μπορούν οι μαθητές με την καθοδήγηση του Δ να εντοπίσουν στο διαδίκτυο (π.χ. Google Earth). Στη συνέχεια οι Μ αναζητούν και καταγράφουν τα ονόματα των ποταμών που τροφοδοτούν τη λίμνη Αράλη με νερό. Μια βασική αιτία του περιβαλλοντικού προβλήματος της λίμνης ήταν η υπεράντληση υδάτων για γεωργικές καλλιέργειες κατά μήκος της πορείας αυτών των ποταμών. Στη συνέχεια οι Μ εργαζόμενοι στο ΛΟΓΙΣΤΙΚΟ ΦΥΛΛΟ αξιοποιούν τις πληροφορίες που αναζητούν στο χάρτη (δίνονται ως πληροφορίες η έκταση της λίμνης το 1963 και ότι το 1980 η λίμνη είχε «χάσει» τα 2/3 της έκτασής της) για να υπολογίσουν τη συνολική έκταση της λίμνης το 1980. Τέλος, αφού οι Μ μελετήσουν το απόσπασμα της εφημερίδας με τίτλο Η ζωή επιστρέφει εκπληκτικά όμορφα στη Βόρεια Θάλασσα Αράλη…» συζητούν στην ολομέλεια της τάξης για τις δράσεις που οδήγησαν στην αναστροφή του περιβαλλοντικού προβλήματος. |