| ΟΔΗΓΟΣ ΓΙΑ ΤΟ ΔΑΣΚΑΛΟ |  |
| Θεματικές ενότητες Η θεματολογία του εκπαιδευτικού πακέτου πηγάζει από την αναγκαιότητα της προστασίας του περιβάλλοντος φυσικού, ιστορικού και κοινωνικού με την προβολή του οικολογικού προβλήματος του πλανήτη μας σύμφωνα με τις τοπικές, εθνικές και παγκόσμιες προτεραιότητες, για το περιβάλλον και την ανάπτυξη. Το εκπαιδευτικό πακέτο «Μικροί επιστήμονες σε δράση για την προστασία του πλανήτη» αποτελείται από πέντε θεματικές ενότητες με μορφή πολυμεσικών εφαρμογών, προσομοιώσεων, εργαλείων και εκπαιδευτικών δραστηριοτήτων. Οι θεματικές ενότητες είναι οι ακόλουθες: 1. Ο πλανήτης Γη είναι ένα σύστημα 2. Έδαφος 3. Νερό 4. Αέρας 5. Ζωή Στις θεματικές αυτές ενότητες προσεγγίζονται μερικά από τα σημαντικότερα περιβαλλοντικά προβλήματα του πλανήτη μας, όπως: Η υποβάθμιση του εδάφους (απορρίμματα, ρύπανση, αποψίλωση, υπερεκμετάλλευση) και η εξάντληση των φυσικών πόρων (ενεργειακό πρόβλημα του πλανήτη). Η ρύπανση του αέρα και οι επιπτώσεις του προβλήματος παγκοσμίως (φαινόμενο θερμοκηπίου, αλλαγές των κλιματικών συνθηκών). Η έλλειψη πόσιμου και καθαρού νερού, ή ρύπανσή του και οι επιπτώσεις παγκοσμίως (λειψυδρία, υποβάθμιση της ζωής των ανθρώπων, ασθένειες, υποβάθμιση συστημάτων) Το πρόβλημα του υπερπληθυσμού του πλανήτη και η διατάραξη της βιοπικοιλότητας (εξαφάνιση ειδών). Σε κάθε θεματική ενότητα υπάρχουν θεματικές υποενότητες ως ακολούθως: Υπάρχει μια υποενότητα, η οποία στοχεύει στη μελέτη και την κατανόηση της σημασίας του κάθε συστήματος που αλληλεπιδρών με τα υπόλοιπα τρία συγκροτεί τον πλανήτη μας (π.χ. Νερό, πολύτιμο αγαθό για τη ζωή στον πλανήτη μας). Υπάρχει μια υποενότητα, που αφορά το παγκόσμιο πρόβλημα και στην οποία η προσέγγιση που ακολουθείται είναι η συνεργατική επίλυση προβλήματος. (π.χ. Το παγκόσμιο πρόβλημα για καθαρό και πόσιμο νερό). Υπάρχουν μια ή δυο μελέτες περίπτωσης που σχετίζονται με το παγκόσμιο πρόβλημα, με στόχο την καλύτερη κατανόησή του (π.χ. Θα εξαφανιστεί για πάντα η λίμνη Αράλη;). |  |
| Οθόνες: 1 2 3 4 5 |  |  |  |  |