Πριν λίγα χρόνια το ψάρεμα στη λίμνη Αράλη είχε σταματήσει εντελώς… Όμως στις μέρες μας τα φρέσκα ψάρια πωλούνται ξανά σε χαμηλές τιμές δίπλα στη λίμνη Αράλη, που έχει αλλοιωθεί όσο καμία άλλη στον κόσμο από την υπεράντληση των νερών της. Το κρύο πράσινο νερό γεμίζει ξανά τα εδώ και χρόνια εγκαταλειμμένα λιμάνια της και πρώτη φορά τα τελευταία χρόνια ψαράδες φαίνονται ξανά στα νερά της, εκεί όπου επί χρόνια υπήρχαν μόνο πυκνές στρώσεις άμμου.
Η ζωή επιστρέφει εκπληκτικά όμορφα στη βόρεια πλευρά της λίμνης Αράλη στην Κεντρική Ασία, αποκαθιστώντας το οικοσύστημα που είχε υποστεί μία από τις μεγαλύτερες περιβαλλοντικές καταστροφές που έχουν συμβεί ποτέ. Λίγους μήνες μετά την ολοκλήρωση του φράγματος για τη διατήρηση των υδάτων της από το Καζακστάν, η λίμνη έχει σε μεγάλο ποσοστό αποκατασταθεί. Από τον Απρίλιο, η στάθμη των υδάτων της αυξήθηκε περισσότερο από τρία μέτρα, πλημμυρίζοντας έκταση 800 τετραγωνικών χιλιομέτρων που είχε αποξηρανθεί.
«Η ζωή στη Θάλασσα Aράλη», ΤΑ ΝΕΑ , 29/05/2006 , σελ.: 52