Οθόνη 9: Δημιουργία ενός σχεδίου δράσης |
| Διδακτικοί στόχοι: Οι μαθητές: να ενημερωθούν (πλοηγούμενοι σε λογισμικό) για το πώς μπορούμε να κάνουμε οικονομία νερού στο σπίτι μας να εξοικειωθούν με τις διαδικασίες αναζήτησης στο διαδίκτυο πληροφοριακού υλικού σε λύσεις που προτείνονται για δράσεις σχετικές με την εξοικονόμηση νερού να δημιουργήσουν μια αφίσα για λύσεις που προτείνονται σχετικά με διαστάσεις του προβλήματος για καθαρό και πόσιμο νερό. Στη δραστηριότητα 9 οι μαθητές πλοηγούνται στο λογισμικό Μελέτη Περιβάλλοντος Α΄-Β΄-Γ΄-Δ΄ Δημοτικού (Εκπ/κό υποστηρικτικό υλικό Γυμνασίου, Δημοτικού στη σελίδα του Παιδαγωγικού Ινστιτούτου), για να ενημερωθούν για το πώς μπορούμε να κάνουμε οικονομία νερού στο σπίτι μας (βήμα 1ο). Στο 2ο βήμα οι μαθητικές ομάδες πραγματοποιούν έρευνα στο διαδίκτυο για δράσεις σχετικές με την εξοικονόμηση και όχι τη σπατάλη νερού και μέτρα που πρέπει να λαμβάνουμε για να έχουμε πόσιμο και καθαρό νερό. Αποθηκεύουν σε φάκελο το σχετικό υλικό. Στο 3ο βήμα οι μαθητές -αξιοποιώντας το υλικό που έχουν συλλέξει από τις αναζητήσεις τους στο διαδίκτυο - δημιουργούν μια αφίσα για να παρουσιάσουν στο σχολείο λύσεις που προτείνονται σχετικά με διαστάσεις του προβλήματος για καθαρό και πόσιμο νερό. |