Οθόνη 7: Οι επιπτώσεις του προβλήματος της έλλειψης καθαρού και πόσιμου νερού |
| Διδακτικοί στόχοι: Οι μαθητές: να αντλήσουν πληροφορίες (μικρόκοσμος 3), να συζητήσουν και να προβληματιστούν για τις επιπτώσεις της έλλειψης καθαρού και πόσιμου νερού. να δημιουργήσουν, αξιοποιώντας το πρόγραμμα Δημιουργός Μοντέλων, ένα μοντέλο που να αναδεικνύει τη σχέση των φυτών με το νερό του εδάφους «Δεν έχει σημασία ποιοι είμαστε, που ζούμε, τι κάνουμε, όλοι εξαρτιόμαστε απ’ το νερό. Το χρειαζόμαστε κάθε μέρα, με πάρα πολλούς τρόπους. Το χρειαζόμαστε για να είμαστε υγιείς, το χρειαζόμαστε για να παράγουμε την τροφή μας, για τις μεταφορές, την άρδευση και τη βιομηχανία. Το χρειαζόμαστε για τα ζώα και τα φυτά, για να αλλάζουν οι εποχές και τα χρώματα. Ωστόσο, παρά τη σημασία των αποθεμάτων του νερού για τη ζωή και την ύπαρξή μας, δείχνουμε μια συνεχώς αυξανόμενη έλλειψη σεβασμού για τα αποθέματα νερού. Τα σπαταλούμε, τα λεηλατούμε, τα μολύνουμε, ξεχνώντας πόσο απαραίτητα είναι για την επιβίωσή μας». Με αυτά τα λόγια ξεκινά η διακήρυξη του 2003, σαν παγκόσμιου έτους για το Νερό, από τον ΟΗΕ. Στο 1ο βήμα της δραστηριότητας 7 οι μαθητικές ομάδες καλούνται αξιοποιώντας το πρόγραμμα Δημιουργός Μοντέλων, να δημιουργήσουν ένα μοντέλο που να αναδεικνύει τη σχέση των φυτών με το νερό του εδάφους. Μέσα από την ενασχόληση των παιδιών είναι επιθυμητό να συσχετιστεί η καλή ανάπτυξη του φυτού με την ποσότητα νερού που είναι διαθέσιμη σε αυτό καθώς και οι επιπτώσεις από την έλλειψή του. Στο 2ο βήμα της δραστηριότητας 7 οι μαθητικές ομάδες -με βάση τις πληροφορίες του μικρόκοσμου 3- μελετούν ζητήματα που αφορούν τις επιπτώσεις του προβλήματος της έλλειψης καθαρού και πόσιμου νερού, όπως: Ποιες είναι οι επιπτώσεις από την έλλειψη καθαρού και πόσιμου νερού σε περιοχές, όπως η Αφρική και η Ασία; (π.χ. μη πρόσβαση πολλών ανθρώπων σε ασφαλές νερό, αρρώστιες) Από ποιες αρρώστιες κινδυνεύουν οι άνθρωποι που δεν μπορούν να έχουν καθαρό και πόσιμο νερό; (π.χ. δυσεντερία, χολέρα, ανεπανόρθωτες βλάβες στο σκελετό των παιδιών) Καταγράφουν προβλήματα που θα δημιουργηθούν αν συνεχίσει να αυξάνεται ο πληθυσμός των ανθρώπων στον πλανήτη και ταυτόχρονα υπάρχει έλλειψη καθαρού και πόσιμου νερού. (π.χ. μείωση των ποσοτήτων ασφαλούς νερού ανά πολίτη, αύξηση της τιμής του νερού, υποβάθμιση των οικοσυστημάτων - καταστροφή των οικοσυστημάτων) Καταγράφουν ζητήματα που σχετίζονται με το πρόβλημα του νερού στη χώρα μας (π.χ λειψυδρία, ερημοποίηση, αύξηση της τιμής του νερού, υποβάθμιση των οικοσυστημάτων - καταστροφή των οικοσυστημάτων, υποβάθμιση της ποιότητας του νερού) Τι προβλήματα μπορεί να δημιουργηθούν, όταν δυο περιοχές διεκδικούν τους ίδιους πόρους νερού; (π.χ. συνοριακές διενέξεις, πόλεμοι μεταξύ κρατών) Γενικότερα το περιβαλλοντικό πρόβλημα της έλλειψης νερού έχει ποικίλες επιπτώσεις, όπως: υφαλμύρωση των υπόγειων υδροφόρων οριζόντων μη πρόσβαση πολλών ανθρώπων σε ασφαλές νερό αρρώστιες (δυσεντερία, χολέρα κ.ά.) διαμάχες μεταξύ περιοχών ή κρατών, ακόμα και πόλεμοι μείωση των ποσοτήτων ασφαλούς νερού ανά πολίτη αύξηση της τιμής του νερού ερημοποίηση περιοχών υποβάθμιση της ποιότητας του νερού απώλεια βιοπικοιλότητας των οικοσυστημάτων |