Οθόνη 2: Μα η Γη είναι ένας γαλάζιος πλανήτης. Που είναι το πρόβλημα; |
| Διδακτικοί στόχοι: Οι μαθητές: να εντοπίσουν στο μικρόκοσμο 1 θέματα που σχετίζονται με το παγκόσμιο πρόβλημα για καθαρό και πόσιμο νερό να δημιουργήσουν έναν εννοιολογικό χάρτη με ζητήματα που σχετίζονται με το παγκόσμιο πρόβλημα για καθαρό και πόσιμο νερό να εξοικειωθούν με τη χρήση κειμενογράφου, την πλοήγηση και την αναζήτηση πληροφοριών (κειμένων, εικόνων, αποσπασμάτων ταινιών) χρησιμοποιώντας κατάλληλες λέξεις κλειδιά να εξοικειωθούν στη χρήση λογιστικού φύλλου και με μαθηματικούς υπολογισμούς που το αξιοποιούν να εξοικειωθούν με τη δημιουργία φακέλων και την αποθήκευση αρχείων. Με τη δραστηριότητα της οθόνης 2 επιδιώκεται ο εντοπισμός του παγκόσμιου προβλήματος και των διαστάσεών του. Στη δραστηριότητα 2 οι μαθητικές ομάδες καλούνται να δημιουργήσουν στο φύλλο εργασίας έναν εννοιολογικό χάρτη («χάρτη λέξεων») με τίτλο «Το παγκόσμιο περιβαλλοντικό πρόβλημα της έλλειψης καθαρού και πόσιμου νερού». Για να δημιουργήσουν έναν καλά ενημερωμένο «χάρτη» προτείνονται συγκεκριμένα βήματα. Στο 1ο βήμα οι Μ πλοηγούνται στον παγκόσμιο χάρτη (Μικρόκοσμος 1) για να ενημερωθούν για προβλήματα που έχουν σχέση με το καθαρό και πόσιμο νερό. Στο 2ο βήμα οι Μ, με την καθοδήγηση του Δ και χρησιμοποιώντας κατάλληλες λέξεις κλειδιά (Λέξεις κλειδιά: παγκόσμιο, global, περιβαλλοντικό, environmental, πρόβλημα, problem, νερό, water) αναζητούν και άλλες πληροφορίες στο διαδίκτυο για το πρόβλημα. Αποθηκεύουν σε φάκελο κείμενα, εικόνες και αποσπάσματα ταινιών (video) που αξιολογούν ως χρήσιμα, ενδιαφέροντα και σημαντικά. Ανακοινώνουν στην τάξη τα αποτελέσματα της εργασίας τους και συζητούν για το μέγεθος του προβλήματος. Στο 3ο βήμα οι μαθητικές ομάδες αναζητούν δεδομένα στο μικρόκοσμο 1 για να ερευνήσουν τα ακόλουθα ζητήματα: Πόσα λίτρα νερού ημερησίως είναι απαραίτητα, σύμφωνα με τον Οργανισμό Ηνωμένων Εθνών, για να πίνουμε και να ζούμε σε υγιεινές συνθήκες; Υπολογίζουν στο πρόγραμμα ΛΟΓΙΣΤΙΚΟ ΦΥΛΛΟ πόσοι άνθρωποι σήμερα στον πλανήτη μας δεν έχουν πρόσβαση σε πόσιμο νερό. Αναζητούν στο διαδίκτυο το σημερινό πληθυσμό της Ελλάδας. Γράφουν ένα κλάσμα που να δείχνει: τον αριθμό των ανθρώπων που πεθαίνουν κάθε χρόνο από ασθένειες που έχουν σχέση με το νερό (αριθμητής) / το σημερινό πληθυσμό της Ελλάδας (παρανομαστής). |