Οθόνη 3: Καθαρό και πόσιμο νερό: Το έχουμε όλοι οι άνθρωποι; |
| Διδακτικοί στόχοι: Οι μαθητές: να εξοικειωθούν με την άντληση πληροφοριών από χρωματικούς χάρτες και τα αντίστοιχα με το χρωματισμό ποσοστά να ενημερωθούν για τις χώρες και τις ηπείρους που αντιμετωπίζουν το μεγαλύτερο πρόβλημα πόσιμου νερού να εξοικειωθούν στη χρήση λογιστικού φύλλου και με μαθηματικούς υπολογισμούς που το αξιοποιούν να διατυπώσουν τα συμπεράσματά τους για το πρόβλημα της έλλειψης σε πόσιμο νερό παγκοσμίως. Στη δραστηριότητα 3 οι μαθητικές ομάδες, παρατηρώντας τον παγκόσμιο χάρτη με στοιχεία για το πόσιμο νερό στις χώρες του κόσμο που παρουσιάζεται στην οθόνη 3, καταγράφουν -στο σχετικό πίνακα που υπάρχει στο φύλλο εργασίας 3- χώρες από κάθε ήπειρο που αντιμετωπίζουν τη μεγαλύτερη έλλειψη σε πόσιμο νερό. Στο 2ο βήμα της δραστηριότητας οι μαθητές στο πρόγραμμα «ΛΟΓΙΣΤΙΚΟ ΦΥΛΛΟ υπολογίζουν πόσοι κάτοικοι περίπου είχαν και πόσοι δεν είχαν πρόσβαση σε καθαρό και πόσιμο νερό το 2004 στην Αιθιοπία, στη Βραζιλία και στη Γερμανία. Στο 3ο βήμα της δραστηριότητας πραγματοποιείται συζήτηση για τις χώρες και τις ηπείρους που αντιμετωπίζουν το μεγαλύτερο πρόβλημα σε πόσιμο νερό. Διατυπώνουν τα συμπεράσματά τους για το πρόβλημα της έλλειψης σε πόσιμο νερό παγκοσμίως. |