Η Μοζαμβίκη είναι μια αφρικανική χώρα με γόνιμα εδάφη. Η Μοζαμβίκη που υπήρξε για πολλά χρόνια Πορτογαλική αποικία δεν έχει ακόμα ξεπεράσει τις «πληγές» ενός εμφυλίου πολέμου που διήρκεσε από το 1975 έως το 1992. Μολονότι χρόνο με το χρόνο υποδομές, όπως δρόμοι και εγκαταστάσεις νερού βελτιώνονται οι κάτοικοι αντιμετωπίζουν σημαντικά προβλήματα από τις πλημμύρες, από την ξηρασία αλλά και τους σεισμούς που γίνονται συχνά.

Μεγάλο μέρος του πληθυσμού διαθέτει ελάχιστα χρήματα για να ζήσει, ο μέσος όρος ζωής είναι χαμηλός και η θνησιμότητα των παιδιών υψηλή. Σύμφωνα με στοιχεία του 2005 εκτιμάται ότι περίπου ένα ποσοστό 70% των κατοίκων της Μοζαμβίκης δεν έχει πρόσβαση σε καθαρό και πόσιμο νερό. Αυτή η κατάσταση σε συνδυασμό με την έλλειψη καθαρού νερού για την υγιεινή των ανθρώπων επιφέρει πολλούς θανάτους από ασθένειες όπως η διάρροια. Το ποσοστό της θνησιμότητας των παιδιών από τέτοιες ασθένειες φτάνει έως το 10% των παιδιών κάτω από πέντε ετών.