Οθόνη 8: Αναζητούμε λύσεις στο πρόβλημα της έλλειψης καθαρού και πόσιμου νερού |
| Διδακτικοί στόχοι: Οι μαθητές: να ερευνήσουν για λύσεις που σχετίζονται με διαστάσεις του προβλήματος για καθαρό και πόσιμο νερό να καταγράψουν αυτές τις λύσεις ασκούμενοι στη χρήση του επεξεργαστή κειμένου να εξοικειωθούν με τις διαδικασίες αναζήτησης στο διαδίκτυο πληροφοριακού υλικού για λύσεις που προτείνονται στο πρόβλημα της έλλειψης καθαρού και πόσιμου νερού χρησιμοποιώντας κατάλληλες λέξεις κλειδιά. Στη δραστηριότητα 8 οι μαθητικές ομάδες καλούνται να πλοηγηθούν στο διαδίκτυο και να καταγράψουν λύσεις (χρησιμοποιούν ΕΠΕΞΕΡΓΑΣΤΗ ΚΕΙΜΕΝΟΥ) που προτείνονται σε ζητήματα που αφορούν το πρόβλημα της έλλειψης καθαρού και πόσιμου νερού Τα ζητήματα στα οποία καλούνται οι μαθητές να αναζητήσουν και να καταγράψουν λύσεις είναι τα ακόλουθα: οι χρήσεις του νερού και η αύξηση των απαιτήσεων σε νερό η αύξηση του πληθυσμού της Γης η υπεράντληση υδάτων η ξηρασία η ανομβρία η ρύπανση του νερού η μη δυνατότητα καθαρισμού του νερού στις φτωχές χώρες. Είναι σημαντικό, με την καθοδήγηση του Δ, οι μαθητικές ομάδες να πραγματοποιήσουν αναζητήσεις χρησιμοποιώντας τις κατάλληλες λέξεις κλειδιά. Π.χ. για το ζήτημα της υπεράντλησης των υπόγειων νερών μπορούν να γίνουν αναζητήσεις με συνδυασμούς των λέξεων: υπεράντληση υδάτων, περιβαλλοντικό πρόβλημα, λύσεις κ.λπ. |