| ΟΔΗΓΟΣ ΓΙΑ ΤΟ ΔΑΣΚΑΛΟ |  |  |
| Θεματική ενότητα: ΝΕΡΟ Το εκπαιδευτικό υλικό της ενότητας απευθύνεται σε μαθητές των τάξεων Δ', Ε΄ και ΣΤ΄ Δημοτικού. Διάρκεια: το εκπαιδευτικό υλικό έχει σχεδιαστεί κατά τέτοιο τρόπο ώστε να υπάρχει δυνατότητα να αναπτυχθεί ως ένα σχέδιο εργασίας τουλάχιστον 8 ωρών. Κοινωνική οργάνωση: η παιδαγωγική αξιοποίηση της θεματικής ενότητας «Το νερό στον πλανήτη μας» προβλέπει ποικιλία δραστηριοτήτων που μπορούν να γίνουν ατομικά και ομαδικά με έμφαση πάντως στη συνεργατική διερεύνηση και στη συνεργατική επίλυση προβλήματος. Τα φύλλα εργασίας κάθε υποενότητας συμβαδίζουν με τις «οθόνες» της υποενότητας και τις δραστηριότητες που υπάρχουν σε αυτές. Για παράδειγμα στην υποενότητα «Νερό, πολύτιμο αγαθό για τη ζωή στον πλανήτη μας» υπάρχουν 6 οθόνες που συνοδεύονται από δυο φύλλα εργασίας τα οποία οι μαθητές είναι απαραίτητο να τα έχουν στη διάθεσή τους τυπωμένα, όταν εργάζονται με το προτεινόμενο ηλεκτρονικό εκπαιδευτικό υλικό. Τα προτεινόμενα φύλλα εργασίας αποτελούν μια πρόταση (φυσικά όχι τη μοναδική) για την αξιοποίηση του εκπαιδευτικού υλικού. Κατά την άποψή μας, τα φύλλα εργασίας θα πρέπει να μετασχηματίζονται και να αξιοποιούνται από το Δ με βάση τα χαρακτηριστικά και τις ανάγκες των μαθητών του και των δεξιοτήτων που αυτοί κατέχουν ή/και οικειοποιούνται σταδιακά. Ενεργοποιώντας τις υπερσυνδέσεις οδηγούμαστε στη διατύπωση των διδακτικών στόχων των υποενοτήτων της κάθε θεματικής ενότητας, στην αναλυτική παρουσίαση των οθονών των υποενοτήτων και σε προτάσεις για τη διδακτική αξιοποίησή τους: Οι υποενότητες της θεματικής ενότητας «Το νερό στον πλανήτη μας» είναι οι ακόλουθες: 1.Νερό, πολύτιμο αγαθό για τη ζωή στον πλανήτη μας Στην υποενότητα αυτή οι μαθητές εμπλεκόμενοι σε συνεργατικές διερευνητικές δραστηριότητες βιώνουν τη σημασία του νερού για τη ζωή στον πλανήτη. Οθόνη 1: Ο γαλάζιος πλανήτης Οθόνη 2: Tι είναι το νερό; Οθόνη 3: Πώς κατανέμεται το νερό πάνω στον πλανήτη μας; Οθόνη 4: Ενημερωνόμαστε για τον κύκλο του νερού; Οθόνη 5: Η σημασία του νερού για τη ζωή στον πλανήτη Οθόνη 6: Οι χρήση του νερού από τους ανθρώπους 2.Το παγκόσμιο πρόβλημα για καθαρό και πόσιμο νερό Με τη μεθοδολογία επίλυσης προβλήματος οι μαθητές προσεγγίζουν και μελετούν το παγκόσμιο πρόβλημα της έλλειψης καθαρού και πόσιμου νερού. Οθόνη 1: Μικροί ερευνητές σε δράση Οθόνη 2: Μα η Γη είναι ένας γαλάζιος πλανήτης. Που είναι το πρόβλημα; Οθόνη 3: Καθαρό και πόσιμο νερό: έχουμε Το έχουμε όλοι οι άνθρωποι; Οθόνη 4: Αναζητούμε τις αιτίες του προβλήματος της έλλειψης καθαρού και πόσιμου νερού Ι Οθόνη 5: Αναζητούμε τις αιτίες του προβλήματος της έλλειψης καθαρού και πόσιμου νερού ΙΙ Οθόνη 6: Οι αιτίες του προβλήματος της έλλειψης σε καθαρό και πόσιμο νερό και οι σχέσεις μεταξύ τους Οθόνη 7: Οι επιπτώσεις του προβλήματος της έλλειψης καθαρού και πόσιμου νερού Οθόνη 8: Αναζητούμε λύσεις στο πρόβλημα της έλλειψης καθαρού και πόσιμου νερού Οθόνη 9: Δημιουργία ενός σχεδίου δράσης Οθόνη 10: Αξίζει όλοι να γνωρίζουμε: ΝΕΡΟ - ΓΗ - ΖΩΗ 3.Πηγές νερού: Η περίπτωση του Μαπούτο Η μελέτη περίπτωσης του Μαπούτο αφορά το πρόβλημα πρόσβασης σε καθαρό και πόσιμο νερό των κατοίκων της πρωτεύουσας της Μοζαμβίκης. Οθόνη 1: Μοζαμβίκη: Αγώνας για καθαρό και πόσιμο νερό Οθόνη 2: Από πού παίρνουν νερό οι κάτοικοι του Μαπούτο; Οθόνη 3: Υπεύθυνοι της ύδρευσης του Μαπούτο 4.H λίμνη Αράλη σε κίνδυνο Το περιβαλλοντικό πρόβλημα της λίμνης Αράλη, που βρίσκεται στη Ρωσία, αποτελεί μια χαρακτηριστική μελέτη περίπτωσης για το πώς οι ανθρώπινες δραστηριότητες επιφέρουν δραματικές αλλαγές στο περιβάλλον και δημιουργούν συχνά σημαντικά περιβαλλοντικά προβλήματα. Οθόνη 1: Η λίμνη Αράλη αργοπεθαίνει |  |  |
...... |  |  |  |  |
| Οθόνες: 1 2 3 4 5 |  |  |