Οθόνη 1: Ο γαλάζιος πλανήτης |
| Υποενότητα 1: Νερό, πολύτιμο αγαθό για τη ζωή στον πλανήτη μας Στην εισαγωγική αυτή ενότητα οι μαθητές εμπλεκόμενοι σε συνεργατικές διερευνητικές δραστηριότητες ενημερώνονται για το νερό και τη σημασία του για τη ζωή στον πλανήτη. Οθόνη 1: Ο γαλάζιος πλανήτης Διδακτικοί στόχοι: Οι μαθητές: να παρατηρήσουν φωτογραφίες που δείχνουν πώς φαίνεται η Γη (γαλάζιος πλανήτης) από το διάστημα να εντοπίσουν τη θέση της Γης στο ηλιακό σύστημα και να συζητήσουν για τη χρησιμότητα των μοντέλων που χρησιμοποιούν οι επιστήμονες για να παρουσιάσουν τα φαινόμενα που μελετούν. να συζητήσουν για την πιθανότητα ύπαρξης ζωής σε άλλους πλανήτες και τις επιστημονικές απόψεις για το θέμα αυτό (συσχέτιση με την ύπαρξη ή μη νερού) να εξοικειωθούν με τις διαδικασίες αναζήτησης φωτογραφιών της Γης στο διαδίκτυο χρησιμοποιώντας κατάλληλες λέξεις κλειδιά να εξοικειωθούν με τις διαδικασίες αναζήτησης προσομοιώσεων του ηλιακού συστήματος στο διαδίκτυο χρησιμοποιώντας κατάλληλες λέξεις κλειδιά να εξοικειωθούν με τη χρήση κειμενογράφου να εξοικειωθούν με τη δημιουργία φακέλων και την αποθήκευση αρχείων Μια εικόνα του πλανήτη μας που πάρθηκε από δορυφόρο μας δείχνει παραστατικά ότι ζούμε σε έναν πλανήτη όπου κυριαρχεί το νερό, σε έναν γαλάζιο πλανήτη. Οι μαθητές καλούνται να παρακολουθήσουν τo αποσπάσμα της ταινίας που αναφέρεται στο νερό ως βάση ζωής για τα έμβια στοιχεία του πλανήτη αλλά και τις καθοριστικές αλληλεπιδράσεις του με άβια στοιχεία του πλανήτη μας όπως το έδαφος. Στη δραστηριότητα 1 οι μαθητές καλούνται (πατώντας στο σχετικό εικονίδιο) και χρησιμοποιώντας τις λέξεις κλειδιά που τους δίνονται (Γη, earth, διάστημα, space, φωτογραφία, photo,ταινία, video) αλλά και άλλες που θα προταθούν από τα μέλη της ομάδας να αναζητήσουν στο διαδίκτυο φωτογραφίες του γαλάζιου μας πλανήτη, έτσι όπως φαίνεται από το διάστημα. Υπό την καθοδήγηση του Δ τις αποθηκεύουν σε φάκελο που ονομάζουν κατάλληλα. H δραστηριότητα 2 προτείνεται να πραγματοποιηθεί σε δυο βήματα: Στο 1ο βήμα οι Μ αναζητούν στο διαδίκτυο προσομοιώσεις που αναπαριστούν τη θέση της Γης στο ηλιακό σύστημα. Σημειώνουν σε αρχείο ημισυμπληρωμένου κειμένου (με το οποίο υπάρχει υπερσύνδεσμος) τις διευθύνσεις τους και μια σύντομη περιγραφή τους. Ακολουθεί ένα παράδειγμα: |
Ηλεκτρονική Διεύθυνση | Σύντομη περιγραφή προσομοίωσης
http://atschool.eduweb.co.uk /toftwood/solar.html | Προσομοίωση. «Πατώντας» στους πλανήτες παίρνουμε πληροφορίες για αυτούς, όπως για παράδειγμα την απόστασή τους από τον ήλιο.
| Αφού οι Μ εντοπίσουν προσομοιώσεις του ηλιακού συστήματος και τις περιγράψουν, τους παροτρύνουμε να συζητήσουν στην τάξη σχετικά με τη χρησιμότητα των μοντέλων (όπως του ηλιακού συστήματος) που χρησιμοποιούν οι επιστήμονες για να παρουσιάσουν τα φαινόμενα που μελετούν. Στο 2ο βήμα οι Μ, χρησιμοποιώντας κατάλληλες λέξεις κλειδιά (π.χ. νερό, πλανήτες, Άρης, ζωή), αναζητούν στο διαδίκτυο πληροφορίες για τους άλλους πλανήτες του ηλιακού μας συστήματος και συγκεντρώνουν στοιχεία για το θέμα: [Υπάρχει ζωή στους άλλους πλανήτες; Πόσο εύκολο είναι οι άνθρωποι να δημιουργήσουν «αποικία» σε έναν άλλο πλανήτη; Ποιες δυσκολίες θα αντιμετωπίσουν;]. Τα ερωτήματα αποσκοπούν να κινητοποιήσουν τους Μ να συζητήσουν για την πιθανότητα ύπαρξης ζωής σε άλλους πλανήτες και να αναζητήσουν επιστημονικές απόψεις για το θέμα αυτό (συσχέτιση με την ύπαρξη η μη νερού). Από την αναζήτηση των μαθητικών ομάδων και τη συζήτηση στην ολομέλεια αναμένεται να προκύψει ότι οι πλανήτες του ηλιακού μας συστήματος, με βάση τα όσα γνωρίζουμε, δε διαθέτουν τον «πλούτο» της Γης σε νερό και είναι «αφιλόξενοι» για να υποστηρίζουν την ύπαρξη ζωής. |