Οθόνη 2: Tι είναι το νερό; |
| Διδακτικοί στόχοι: Οι μαθητές: να εκφράσουν τις απόψεις τους για το πού υπάρχει νερό στη Γη και σε ποια από τις τρεις καταστάσεις (στερεή, υγρή, αέρια) να αναγνωρίζουν και να ονομάζουν τις καταστάσεις του νερού να πληροφορηθούν για τις καταστάσεις της ύλης πλοηγούμενοι στο λογισμικό «Ερευνώ το φυσικό κόσμο» να εκφράσουν τις απόψεις τους για το πού υπάρχει νερό στη Γη και σε ποια από τις τρεις καταστάσεις. να εξοικειωθούν στην πλοήγηση και στην αναζήτηση πληροφοριών. Το νερό είναι ένα υλικό σώμα που δημιουργείται από την ένωση του υδρογόνου και του οξυγόνου. Το νερό υπό κανονικές συνθήκες εμφανίζεται στον πλανήτη μας στις τρεις καταστάσεις της ύλης (και όχι στην τέταρτη, δηλαδή στην κατάσταση πλάσματος). Στη δραστηριότητα 3 οι Μ καλούνται να πατήσουν το ποντίκι τους σε τρεις εικόνες και να ονομάσουν σε ποια κατάσταση βρίσκεται το νερό στην καθεμία από αυτές. Για να πληροφορηθούν οι Μ αναλυτικότερα για τις καταστάσεις της ύλης μπορούν να προηγηθούν στο λογισμικό Εκπαιδευτικό Λογισμικό (CD-ROM) Φυσικά Ε΄& ΣΤ΄ Δημοτικού που είναι αναρτημένο στο δικτυακό τόπο του Παιδαγωγικού Ινστιτούτου και αποτελεί υποστηριχτικό υλικό των σχολικών εγχειριδίων (Εκπ/κό υποστηρικτικό υλικό Γυμνασίου, Δημοτικού). Στη δραστηριότητα 4 οι Μ, έχοντας στη διάθεσή τους την υδρόγειο, καλούνται να εκφράσουν τις απόψεις τους για το πού υπάρχει νερό στη Γη και σε ποια από τις τρεις καταστάσεις (στερεή, υγρή, αέρια). Οι Μ καταγράφουν τις απόψεις του στο φύλλο εργασίας ή σε αρχείο κειμένου. |