Οθόνη 4: Ενημερωνόμαστε για τον κύκλο του νερού |
| Διδακτικοί στόχοι: Οι μαθητές: να διατυπώσουν τις απόψεις τους για τη σημασία της φράσης «κύκλος του νερού» να ενημερωθούν για τον κύκλο του νερού να εξοικειωθούν με τις διαδικασίες αναζήτησης προσομοιώσεων του κύκλου του νερού στο διαδίκτυο χρησιμοποιώντας κατάλληλες λέξεις κλειδιά να εξοικειωθούν με αναπαραστάσεις του κύκλου του νερού να εξοικειωθούν με τη χρήση κειμενογράφου και την πλοήγηση και την αναζήτηση πληροφοριών. να δημιουργήσουν στο πρόγραμμα ΖΩΓΡΑΦΙΚΗΣ μια δική τους αναπαράσταση του κύκλου του νερού να εξοικειωθούν με τη δημιουργία φακέλων και την αποθήκευση αρχείων. Στην οθόνη 4 οι Μ μελετούν τον κύκλο του νερού. Στη δραστηριότητα 6 οι μαθητικές ομάδες καλούνται να διατυπώσουν τις απόψεις τους και όσα γνωρίζουν για τον «κύκλο του νερού». Στη δραστηριότητα 7 οι Μ καλούνται να προηγηθούν στο λογισμικό Μελέτη Περιβάλλοντος Α΄-Β΄-Γ΄-Δ΄ Δημοτικού (Εκπ/κό υποστηρικτικό υλικό Γυμνασίου, Δημοτικού στη σελίδα του Παιδαγωγικού Ινστιτούτου) για να παρακολουθήσουν μια προσομοίωση του κύκλου του νερού. Στη συνέχεια οι μαθητικές ομάδες καλούνται να αναζητήσουν στο διαδίκτυο προσομοιώσεις για τον κύκλο του νερού και να αποθηκεύσουν σε ΕΠΕΞΕΡΓΑΣΤΗ ΚΕΙΜΕΝΟΥ τις ηλεκτρονικές διευθύνσεις τους (λέξεις κλειδιά: κύκλος νερού, water cycle, προσομοίωση, animation). Στη δραστηριότητα 8 πραγματοποιείται συζήτηση στην ολομέλεια της τάξης για τα στάδια του κύκλου του νερού και καταγράφονται στο φύλλο εργασίας λέξεις κλειδιά (π.χ. εξάτμιση). Στη συνέχεια οι Μ δημιουργούν στο πρόγραμμα ΖΩΓΡΑΦΙΚΗΣ μια δική τους αναπαράσταση του κύκλου του νερού και σημειώνουν κατάλληλα τις λέξεις κλειδιά. Τέλος αποθηκεύουν σε φάκελο τον «κύκλο του νερού» που δημιούργησαν. |