Οθόνη 1: Μικροί ερευνητές σε δράση |
| Υποενότητα 2: Το παγκόσμιο πρόβλημα για καθαρό και πόσιμο νερό Η έλλειψη πόσιμου και καθαρού νερού, η ρύπανσή του και οι επιπτώσεις παγκοσμίως (λειψυδρία, υποβάθμιση της ζωής των ανθρώπων, ασθένειες, υποβάθμιση οικοσυστημάτων) είναι τα ζητήματα που καλούνται να πραγματευτούν οι μαθητικές ομάδες με την καθοδήγηση του Δ. Για να μελετήσουμε συστηματικά πολύπλοκα προβλήματα, όπως είναι τα περιβαλλοντικά ακολουθούμε συγκεκριμένα βήματα. Η πρόταση βημάτων που προτείνεται για την προσέγγιση του προβλήματος «Το παγκόσμιο πρόβλημα για καθαρό και πόσιμο νερό» είναι: 1.Ο εντοπισμός και η διατύπωση/περιγραφή του προβλήματος 2.Η ανάλυση του περιβαλλοντικού προβλήματος - Εντοπισμός και καταγραφή των αιτίων που δημιουργούν ή συνεισφέρουν στο συγκεκριμένο περιβαλλοντικό πρόβλημα - Εντοπισμός και καταγραφή των επιπτώσεων του περιβαλλοντικού προβλήματος σε όλα τα στοιχεία (έδαφος, νερό, αέρα, ζωή) που αλληλεπιδρούν στον πλανήτη μας. 3.Η αναζήτηση και η αξιολόγηση όλων των πιθανών λύσεων του περιβαλλοντικού προβλήματος 4.Η καταγραφή και η αξιολόγηση των καλύτερων και των πιο εφικτών λύσεων 5.Η διαμόρφωση ενός σχεδίου δράσης 6.Παρουσίαση – Αξιολόγηση. Οθόνη 1: Μικροί ερευνητές σε δράση Διδακτικοί στόχοι: Οι μαθητές: να διατυπώσουν τις απόψεις τους σχετικά με το παγκόσμιο πρόβλημα για καθαρό και πόσιμο νερό. Στις μέρες μας το ένα τρίτο (1/3) του πληθυσμού παγκοσμίως ζει σε περιοχές που υπάρχει έλλειψη σε καθαρό και πόσιμο νερό. Πολλοί επιστήμονες υποστηρίζουν ότι το έτος 2025 τα δύο τρίτα (2/3) του πληθυσμού της γης θα υποφέρουν από την έλλειψη καθαρού και πόσιμου νερού. Στην οθόνη 1, μέσα από το διάλογο των μικρών ερευνητών/μαθητών, επιδιώκεται ο προβληματισμός των μαθητών σχετικά το παγκόσμιο πρόβλημα για καθαρό και πόσιμο νερό. Στη δραστηριότητα 1 οι μαθητικές ομάδες καλούνται να συζητήσουν και να διατυπώσουν τις απόψεις τους για το πρόβλημα της έλλειψης σε καθαρό και πόσιμο νερό. Τι γνωρίζουν; Πόσο μεγάλο είναι το πρόβλημα αυτό; |