Οθόνη 5: Αναζητούμε τις αιτίες του προβλήματος της έλλειψης καθαρού και πόσιμου νερού ΙΙ |
| Διδακτικοί στόχοι: Οι μαθητές: να εντοπίσουν (αξιοποιώντας το μικρόκοσμο 2), να παρουσιάσουν και να προβληματιστούν για τις αιτίες του προβλήματος της έλλειψης καθαρού και πόσιμου νερού για πολλούς ανθρώπους του κόσμου να πραγματευτούν έννοιες, όπως τις λέξεις ανομβρία και υπεράντληση υδάτων να εξοικειωθούν με την ανάγνωση γραφημάτων Η δραστηριότητα 6 είναι συνέχεια της δραστηριότητας 5, δηλαδή της πραγμάτευσης αιτιών, όπως η υπεράντληση των υδάτων ή κοινωνικές ανισότητες, που δημιουργούν το πρόβλημα της έλλειψης σε καθαρό και πόσιμο νερό. Οι μαθητικές ομάδες με βάση τις πληροφορίες του μικρόκοσμου 2 καλούνται να μελετήσουν ζητήματα όπως: Σε ποιες περιοχές της Ελλάδας υπάρχει υπεράντληση των υδάτων; Τι σημαίνει ανομβρία σε μια περιοχή; Υπάρχουν χώρες που αντιμετωπίζουν τα τελευταία χρόνια τη συγκεκριμένη δυσκολία; Υπολογίζουν πόσα περισσότερα λίτρα νερό την ημέρα καταναλώνει ένας κάτοικος των ΗΠΑ από έναν κάτοικο της Μάλτας. |