|  | Χρήσιμες ερωτήσεις για την επίλυση προβλήματος |  |  |  |
|  | Τα ερωτήματα που ακολουθούν μπορούν να μας βοηθήσουν για να επιλύσουμε με επιτυχία σύνθετα και ανοικτά προβλήματα, όπως τα παγκόσμια περιβαλλοντικά προβλήματα. 1. Εντοπισμός του προβλήματος (Δείχνουμε ότι το πρόβλημα υπάρχει) Από τι επηρεάζεται το πρόβλημα; Ποιος ενδιαφέρεται για αυτό; Ποιες είναι οι επιπτώσεις του προβλήματος; Ποια μέρη/στοιχεία του πλανήτη επηρεάζονται; Πού υπάρχει πρόβλημα; Γιατί είναι πρόβλημα; Ποια είναι η ιστορία του προβλήματος; Τι συμβαίνει και προκαλείται πρόβλημα; Τι έχουν κάνει άλλοι που αντιμετώπισαν το ίδιο πρόβλημα; Πέτυχαν κάτι; 2. Κρίνουμε/ αξιολογούμε το πρόβλημα (Προσδιορισμός της σημασίας του προβλήματος) Ποιος επηρεάζεται από το πρόβλημα; Γιατί είναι σημαντικό το πρόβλημα; Γιατί πρέπει να ασχοληθούμε με την επίλυση του συγκεκριμένου προβλήματος; 3. Τι είδους πρόβλημα είναι αυτό που αντιμετωπίζουμε; (Περιγραφή του προβλήματος) Είναι πρόβλημα διαχείρισης, περιβαλλοντικό πρόβλημα, ηθικό πρόβλημα, πρόβλημα έλλειψης πληροφοριών, πρόβλημα σχεδιασμού…; 4. Πώς θα επιλύσουμε το πρόβλημα; Ποιος είναι ο βασικός μας στόχος; Ποιοι είναι οι ειδικότεροι στόχοι; (εκτός από το να δημιουργήσουμε μια παρουσίαση με τις προτεινόμενες λύσεις) Τι είδους πληροφορίες σκοπεύουμε να συλλέξουμε; Με ποιους τρόπους σκοπεύουμε να τις συγκεντρώσουμε; Ποια βήματα σκοπεύουμε να ακολουθήσουμε προκειμένου να φτάσουμε στην επίλυση του προβλήματος; 5. Αξιολόγηση των λύσεων Τι μας κάνει να πιστεύουμε ότι η λύση που προτείνουμε είναι εφικτή; Πώς η πρότασή μας συνεισφέρει στη λύση στο πρόβλημα; Πόσος χρόνος χρειάζεται για να έχει αποτέλεσμα η προτεινόμενη λύση; Χρειάζεται η συμμετοχή πολλών ανθρώπων για την επίλυση του προβλήματος; Χρειάζονται πολλά χρήματα για τη λύση που προτείνουμε; Υπάρχει κατάλληλη υποδομή (τεχνολογική, επιστημονική κ.λ.π.) για την επίλυση του προβλήματος; Για ποιους λόγους είναι χρήσιμη η λύση που προτείνουμε; Έχουμε την απαραίτητη εξειδίκευση για να προτείνουμε λύση για το πρόβλημα; 6. Ποιος θα λάβει την απόφαση για την αποδοχή και την αξιοποίηση (υλοποίηση) της πρότασής μας; Θα είναι ένα άτομο ή μια ομάδα ατόμων; Τι επιχειρήματα θα διατυπώσετε στους αρμοδίους προκειμένου να υιοθετήσουν τη λύση που προτείνουμε (υποστήριξη-τεκμηρίωση της επιλογής της λύσης); |  |  |  |
Έργο ΠΛΕΙΑΔΕΣ/Νηρηίδες, Γ΄ ΚΠΣ ΕΑ.ΙΤΥ/ Υπ.Ε.Π.Θ. |  |
| Οθόνες: 1 2 3 4 5 6 |  |  |  |