Οθόνη 6: Οι χρήσεις του νερού |
| Διδακτικοί στόχοι: Οι μαθητές: να ερευνήσουν και να συζητήσουν για τις χρήσεις του νερού από τους ανθρώπους, να συζητήσουν για τις συνέπειες της έλλειψης νερού στη ζωή των φυτών, των ζώων και του ανθρώπου να εξοικειωθούν με τις διαδικασίες αναζήτησης εικόνων και πληροφοριών στο διαδίκτυο σχετικών με τη χρήση του νερού από τους ανθρώπους χρησιμοποιώντας κατάλληλες λέξεις κλειδιά να εξοικειωθούν με το πρόγραμμα ΠΑΡΟΥΣΙΑΣΗΣ. Στην οθόνη 6 οι μαθητές πραγματεύονται τις χρήσεις του νερού από τους ανθρώπους στις δραστηριότητες της καθημερινής μας ζωής. Στη δραστηριότητα 10 οι μαθητικές ομάδες αναζητούν στο διαδίκτυο εικόνες σχετικές με τη χρήση του νερού από τους ανθρώπους, τους δίνουν τίτλο και φτιάχνουν μια παρουσίαση σε πρόγραμμα ΠΑΡΟΥΣΙΑΣΗΣ. Σχετικές εικόνες υπάρχουν και στην ενότητα του λογισμικού Βιβλιο-δίκτυο. Τέλος οι μαθητές μπορούν να πλοηγηθούν στο «βιβλίο» του Σταγονούλη για επιπλέον πληροφορίες σχετικά με θέματα που σχετίζονται με το νερό και τη σημασία του και βέβαια για το συγκεκριμένο (χρήσεις του νερού από τους ανθρώπους) της οθόνης 6. |